stanford-oval/wikipedia huggingface dataset:
בננה פיש
ביאורים

↑  העדפתה של יושידה לגברים בעלי פרופורציות ריאליסטיות אך בנויות היטב במאנגות שלה הביאה פעם את חוקר המאנגות יוקרי פוג'ימוטו להעיר ש"סוג הגוף של הגברים שאקימי יושידה מציירת הוא מה שגברים הומוסקסואלים אוהבים."
↑  בנוסף, לכך, דמותו של מקס לובו מודלה על פי השחקן הריסון פורד, דמותו של שוניצ'י איבה מודלה על פי השחקן מיצורו היראטה, דמותו של דינו גולזין מודלה על פי השחקן טלי סוואלס, דמותו של שורטר וונג מודלה על פי המוזיקאי סאנפלזה נאקנו קון (יפ'), דמותו של פרדריק ארתור מודלה על פי המוזיקאי סטינג, דמותו של צ'ארלי מודלה על פי השחקן ויליאם קאט, ודמותו של ג'נקינס מודלה על פי השחקן דני דה ויטו.
↑  יושידה הצהירה שהיא הייתה מודעת לכך שהסדרה זכתה להצלחה זו במהלך ריצתה המקורית של הסדרה, אך שלא לקחה בחשבון את האינטרסים של הקהל הגברי בזמן כתיבת הסדרה.
אלי אברם

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  28 במרץ 1963 ראשון לציון, ישראל 
 נהרג:  26 באוגוסט 1992 (בגיל 29) ג'נין, יהודה ושומרון 
 מדינה:  ישראל 
 השתייכות:   משמר הגבול  משטרת ישראל
 דרגה:    רב פקד
 תפקידים בשירות
 מפקד צוות בימ"מ  מייסד ומפקד הימ"ס  ראש מחלקת סמים במשטרת ישראל (מחוז מרכז)
 עיטורים
   עיטור האומץ   צל"ש אלוף אות השוטר המצטיין
 
אליהו (אלי) אברם (28 במרץ 1963 – 26 באוגוסט 1992) היה קצין ביחידה למלחמה בטרור של הימ"מ ומייסדה של יחידת המסתערבים של משמר הגבול ביהודה ושומרון (ימ"ס). נהרג באוגוסט 1992 במהלך היתקלות עם אנשי פת"ח בג'נין. על פועלו ואומץ לבו הוענקו לו עיטור האומץ של משטרת ישראל וצל"ש אלוף פיקוד המרכז.
קורות חייו

אלי אברם נולד ב-28 במרץ 1963, בנם של אברהם ובתיה אברם. גדל והתחנך בראשון לציון. הוא למד בבית הספר היסודי "בארי" ובתיכון "אורט ג'וליס". הוא נבחר כיו"ר ועד התלמידים במחוז דרום.
בקיץ 1981 החל את שירותו הצבאי כמכונאי בחיל הים, אך כעבור שמונה חודשים של מאמצים לעבור לשירות יותר קרבי, הועבר לחיל השריון. במלחמת לבנון, שפרצה בשנת 1982, לחם כמפקד טנק. עם שחרורו מצה"ל, בשנת 1984, התנדב לימ"מ. הוא סיים את מסלול הלוחם ביחידה, ובשנת 1986 הוכשר כחבלן.
בשנת 1987, נישא לאשתו ענת ועבר להתגורר בירושלים.
בשנת 1988 יצא לקורס קצינים ביחידה, אותו סיים בהצטיינות. לאחר הקורס חזר ליחידה כמפקד צוות. באותה שנה לקח חלק באירוע אוטובוס האמהות בצומת ערוער. בשנת 1989, לאחר חמש שנות שירות, פרש אברם משירות הימ"מ ועבר לשרת כראש יחידת מחלקת הסמים של מחוז מרכז במשטרת ישראל. בשנת 1991 הקים את יחידת המסתערבים של משמר הגבול באוגדת יהודה ושומרון (ימ"ס איו"ש). בתחילה עסקה היחידה בלכידת זורקי אבנים ומשליכי בקבוקי תבערה. בהמשך הזמן, ובהשפעת אברם, עברה היחידה לפעול במבצעים מורכבים יותר, לרבות מעצרים ללכידת מבוקשים ביהודה ושומרון.
בשנת 2002 פורסם הספר "אביר 21", שנכתב על ידי ההיסטוריון משה גבעתי אודות קורות חייו של אברם וסיפורה של הימ"ס, אשר עליה פיקד עד נפילתו.
נסיבות מותו

ב-26 באוגוסט 1992 נשלחה היחידה ללכוד שני מבוקשים, חברי חוליית "הפנתר השחור" של ארגון הפת"ח, בשכונה המזרחית של ג'נין. הכוח כיתר את הבית בו שהו המחבלים, כשלפתע החלה אישה מבוגרת שעמדה ליד הבית לצעוק לעבר המחבלים אשר שהו בתוך המבנה. מיד החל ירי מתוך הבית אל עבר הכוח. אברם החליט לעלות על גג המבנה, על מנת להפתיע את המחבלים. במהלך ניסיון של הכוח שבראשו עמד אברם לחדור אל המבנה נורה צרור שפגע בראשו של אברם והרג אותו במקום. כוח מהימ"מ בפיקודו של נצ"ם דוד צור השתלט על הבית, על מנת לחלץ את גופתו של אברם. בפעולה נהרג אחד המחבלים שהסתתר במקלחת וכן בעלת הבית (המחבל הראשון נהרג במהלך חילופי האש עם כוח הימ"ס). כלב של הימ"מ נהרג במהלך ההשתלטות.
אברם נקבר למחרת, ב-27 באוגוסט, בחלקה המשטרתית בבית הקברות הצבאי בהר הרצל.
הנצחתו

שמו של אלי אברם חרוט באנדרטה לזכר הנופלים בימ"מ.
באוגוסט 1993 נחנכה חורשה על שמו ליד היישוב נווה שלום בה מתקיים טקס הענקת סמל היחידה לבוגרי קורס הימ"ס.
בשנת 1999 הקימה אחותו – ענת אברם עמותה לזכרו ("העמותה להנצחת רפ"ק אלי אברם ז"ל").
בחג חנוכה, מתקיים מדי שנה מרוץ לפידים על שם אברם היוצא מקברי המכבים במודיעין לעבר החורשה על שמו בנווה שלום.
העמותה ע"ש אלי שמה לה למטרה להנחיל את מורשתו של אלי על ידי מתן הרצאות ועידוד נוער לפני גיוס, הנחלת מורשתו בקרב לוחמים, שוטרים והקהל הרחב.
בשנת 2003 יצא הספר "אביר 21" המספר את סיפורו של אלי וסיפור יחידת המסתערבים של מג״ב.
במסגרת פעילות העמותה בשיתוף בני ברית הולנד – יוצאת משלחת פצועי מג"ב אחת לשנתיים להולנד.
"הבית של אלי" בראשון לציון הוקם ע״ש אלי עבור ילדים בסיכון, ומשמש עבורם אלטרנטיבה לבית בשעות אחר הצהרים. מסגרת זו מסופקת לילדים ארוחה חמה ומסגרת חינוכית, חוגי העשרה, ייעוץ והכוונה וכן פעילות ייעוץ והכוונה להוריהם.
לקריאה נוספת

משה גבעתי, "אביר 21 – סיפורו של אלי אברם מפקד יחידת המסתערבים", הוצאת 'רעות', תשס"ג-2003
גביע העולם בשחמט 2023

| --- | --- |
 ענף:  שחמט 
 ארגון מפעיל:  פיד"ה 
 תקופת התחרות:  29 ביולי 2023 – 24 באוגוסט 2023 (27 ימים) 
 מספר תחרות:  12 
 מספר מתמודדים:  206 
 עיר מארחת:  באקו 
 worldcup2023.fide.com
 
 → גביע העולם בשחמט 2021 Chess World Cup 2025 ← 
 
 קואורדינטות:  40°22′00″N 49°50′07″E﻿ / ﻿40.366656°N 49.835183°E﻿ / 40.366656; 49.835183
 he
 
גביע העולם בשחמט 2023 הוא הטורניר ה־12 של גביע העולם בשחמט, שמארגן פיד"ה. זהו טורניר יחידים, שנערך לפי שיטת המפסיד יוצא. בתחרות השתתפו 206 שחמטאים והיא נערכה בין ה־30 ביולי 2023 ל־24 באוגוסט 2023 בבאקו, אזרבייג'ן. התחרות מהווה תחרות קדם לתחרות המועמדים 2024 ושלושת המדורגים הראשונים מגנוס קרלסן, פראגנאננדה ראמשבאבו ופביאנו קרואנה, העפילו לתחרות המועמדים. קרלסן הודיע שהוא לא מעוניין להשתתף בתחרות המועמדים, כל עוד הפורמט לא משתנה ובמקומו העפיל מי שסיים רביעי, ניג'אט אבסוב. האלוף המכהן, יאן-קשישטוף דודה הפסיד בסיבוב החמישי לפביאנו קרואנה.
משתתפים

206 המשתתפים נבחרו במספר אופנים:
אלוף העולם המכהן, דינג לירן (ויתר על זכותו להשתתף)
אלופת העולם בשחמט לנשים, ג'ו ונג'ון (העדיפה לשחק בתחרות לנשים)
ארבעת השחמטאים שהעפילו לחצי גמר גביע העולם בשחמט 2021
אלוף העולם לנוער 2022, עבדולה גאנדימבאילי (אנ')
109 שחמטאים מתחרויות יבשתיות
13 השחמטאים עם ממוצע מד הכושר הגבוה ביותר, שלא עלו לפי הקריטריונים הקודמים ביוני 2023.
71 מקומות להתאחדויות לאומיות, לפי התוצאות של התחרות הפתוחה באולימפיאדת השחמט 2022
4 שחמטאים על פי בחירת נשיא פיד"ה
2 שחמטאים על פי בחירת המארגנים.
כל השחמטאים מדורגים לפי מד כושר של יולי 2023, מלבד המקום הראשון ששמור לאלוף העולם. לפי הדירוג הזה, פיד"ה משבצת אותם.
מבנה התחרות

בכל סיבוב שני השחמטאים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים משוחקים בשני ימים רצופים.
אם בתום שני המשחקים התוצאה היא שוויון, למחרת המשחק השני מתקיימים משחקים מהירים עד להכרעה. המשחקים המהירים משוחקים לפי הסדר הבא:
שני משחקי שח מהיר. 25 דקות עם תוספת של 10 שניות למסע.
שני משחקי שח מהיר. 10 דקות עם תוספת של 10 שניות למסע.
שני משחקי בליץ. 5 דקות עם תוספת של שלוש שניות למסע.
משחק בליץ אחד של 3 דקות עם תוספת של 2 שניות למסע. השחקן הלבן יקבע בהגרלה. במקרה של שוויון, השחקנים יחליפו צבעים וישחקו שוב. וכל ישחקו עד להכרעה.
המנצח בהתמודדות בכל סיבוב עולה לשלב הבא בתחרות והמפסיד מודח ממנה.
בסיבוב הראשון יתמודדו 156 המועמדים עם מד הכושר הנמוך ביותר. 78 המנצחים ו־50 השחמטאים עם מד הכושר הגבוה ביותר יתמודדו בסיבוב השני. ומהסיבוב הזה ואילך המנצחים מתקדמים לשלב הבא.
מבנה התחרות > העפלה לתחרות המועמדים

שלושה שחמטאים יעפילו לתחרות המועמדים 2024. המעפילים יהיו שלושת המדורגים הגבוהים ביותר ב־4 המקומות הראשונים מלבד נפומניאשצ'י שכבר העפיל לתחרות המדורגים.
פרסים

| סיבוב | כמות שחמטאים | זכייה ברוטו | סך כל הסכום שמחולק בסיבוב |
| --- | --- | --- | --- |
| ראשון | 78 | 3,000 $ | 234,000 $ |
| שני | 64 | 6,000 $ | 384,000 $ |
| שלישי | 32 | 10,000 $ | 320,000 $ |
| רביעי | 16 | 16,000 $ | 256,000 $ |
| שמינית גמר | 8 | 25,000 $ | 200,000 $ |
| רבע גמר | 4 | 35,000 $ | 140,000 $ |
| מקום רביעי | 1 | 50,000 $ | 50,000 $ |
| מקום שלישי | 1 | 60,000 $ | 60,000 $ |
| מקום שני | 1 | 80,000 $ | 80,000 $ |
| הזוכה | 1 | 110,000 $ | 110,000 $ |
| סך הכול | 206 |  | 1,834,000 $ |
שמינית גמר עד הגמר > מקום שלישי

| מיקום | שם | קצב רגיל 1 | קצב רגיל 2 | קצב מהיר 1 | קצב מהיר 2 | נקודות |
| --- | --- | --- | --- | --- | --- | --- |
| 3 | ארצות הברית פביאנו קרואנה | 0 | 1 | 1 | 1 | 3 |
| 69 | אזרבייג'ן ניג'אט אבסוב | 1 | 0 | 0 | 0 | 1 |
שמינית גמר עד הגמר > גמר

| מיקום | שם | קצב רגיל 1 | קצב רגיל 2 | קצב מהיר 1 | קצב מהיר 2 | נקודות |
| --- | --- | --- | --- | --- | --- | --- |
| 1 | נורווגיה מגנוס קרלסן | ½ | ½ | 1 | ½ | 2½ |
| 31 | הודו פראגנאננדה ראמשבאבו | ½ | ½ | 0 | ½ | 1½ |
הערות שוליים

↑  ציוץ בו מצוטט מגנוס קרלסן מתוך ראיון שעשה ב־chess24
↑  חוקי גביע העולם השחמט מאתר פיד"ה
↑  20% מהזכייה עובר לפיד"ה
הטירה של טקאשי

| --- | --- |

מתמודד במכשול "ריצת סלעים"
 סוגה:  שעשועון הומוריסטי
 יוצרים:  טקאשי קיטאנו 
 מנחים:  טקאשי קיטאנו, היאטו טאני
 שחקנים:  טקאשי קיטאנו 
 ארץ מקור:  יפן 
 שפות:  יפנית 
 מספר עונות:  4
 מספר פרקים:  133
 הפקה
 חברת הפקה:  TBS Holdings Inc. 
 אורך פרק:  60 דקות
 שידור
 רשת שידור:  JNN (יפן) ערוץ 2 ירדן  טין ניק TeenNick (ישראל)
 תקופת שידור מקורית:  1986–1989
 קישורים חיצוניים
 דף התוכנית ב-IMDb
 
הטירה של טקאשי (ביפנית: 風雲たけし城) הוא שעשועון טלוויזיה יפני ששודר במקור בין השנים 1986 ל-1990 ברשת JNN ביפן. את התוכנית, אשר כללה בסך הכל 4 עונות ו-133 פרקים, המציא והנחה השחקן והקולנוען היפני הנודע טקאשי קיטאנו. במסגרת התוכנית המתמודדים ניסו לעבור במסלולים מאתגרים שונים, אשר לעיתים רבות היו אבסורדיים, במטרה להגיע בסוף הפרק אל הטירה של טקאשי ולהביס אותו ב"עימות הסופי".
בעקבות ההצלחה העצומה לה השעשועון זכה ביפן הוא נמכר בהמשך גם לערוצים זרים במדינות שונות בעולם בהם שודרו הפרקים המקוריים עם קריינות מקורית בשפה המקומית. בעקבות כך לאורך השנים צברה התוכנית פופולריות רבה ברחבי העולם ובמקומות רבים היא זכתה אף למעמד של סדרת פולחן.
בישראל הסדרה נקלטה במהלך שנות התשעים בערוץ 2 הירדני עם קריינות בערבית. במהלך העשור הראשון של המאה ה-21 התוכנית שודרה בישראל בערוץ TeenNick.
פורמט

כל פרק התחיל בדרך כלל עם בסביבות 100 עד 150 מתמודדים. המתמודדים נדרשו להשלים סדרה של מכשולים פיזיים ומטופשים מרובים, אשר במקרים רבים כמעט בלתי אפשריים לבצע בהצלחה. המתמודדים שלא הצליחו להשלים את כל האתגרים לאורך הפרק הודחו מהתוכנית, כך שבסוף כל פרק רק כמות קטנה יחסית של מתמודדים הצליחה להגיע לחלק האחרון של התוכנית.
באתגר האחרון בכל תוכנית, אשר מכונה "העימות הסופי", המתמודדים הנותרים היו צריכים להילחם בטאקשי ועוזריו בקרב יריות בו הם נסעו במעין מכוניות מתנגשות והיו צריכים לירות ולשבור טבעת נייר המוצבת על מכוניתו של טקאשי באמצעות אקדחי מים המוצבים על מכוניותיהם (בעונות מאוחרות יותר אקדחי המים הוחלפו באקדחי לייזר והמטרה הוחלפה במטרה רגישה לאור). לאחר שהמתמודדים מצליחים לפגוע במטרה המוצבת על מכוניתו של טקאשי, המכונית מנוטרלת, הטירה "נכבשת" והמשחק מסתיים כאשר המתמודד אשר הצליח לנטרל את מכוניתו של טקאשי זוכה במיליון ין (סכום אשר באותה העת היה שווה בערך 8000 דולרים). עם זאת, כמות הניצחונות בתוכנית היו נדירים יחסית.
טאקשי קיטאנו גילם את "אדון הטירה", בעוד שהיאטו טאני גילם את הגנרל אשר מוביל את המתמודדים במסלולים השונים.
הפקה

הכוונה המקורית של טקאשי הייתה שהתוכנית תהיה מעין גרסה חיה למשחק וידאו בסגנון סופר מריו. עקב מגבלות תקציב, הפרקים המוקדמים של הסדרה כללו מסלולי מכשולים פשוטים יחסית. עם זאת, ככל שהפופולריות של התוכנית גדלה, נבנו מתקנים רבים ומושקעים באולפני מידוריאמה (35 ° 34'6 "N, 139 ° 29 '2" W) שביוקוהמה אשר כללו בין היתר אגמים מלאכותיים, ומכשולים מורכבים רבים.
קיטאנו בחר בסופו של דבר לסיים את התוכנית כאשר היא הייתה בשיא הצלחתה, נוהג אשר נפוץ למדיי בטלוויזיה היפנית.
עיבודים בינלאומיים

בעקבות הפופולריות העצומה לה זכתה התוכנית בטלוויזיה היפנית לאורך השנים נוצרו עיבודים מחודשים לתוכנית המקורית אשר שודרו במדינות רבות ברחבי העולם והכילו קריינות חדשה בשפה המקומית. אחד מהעיבודים המחודשים לסדרה המקורית שזכו לפופולריות הגדולה ביותר הייתה זו ששודרה בעשור הראשון של המאה ה-21 בארצות הברית ונקראה "MXC: Most Extreme Elimination Challenge". גרסה זו שודרה בערוץ Spike TV וכללה קריינות קומית מקורית בשפה האנגלית. גרסה זו שודרה בהמשך גם בטלוויזיה בקנדה, אוסטרליה וניו זילנד. גם בבריטניה נוצר עיבוד מחודש לתוכנית המקורית בה הקריינות באנגלית בוצעה על ידי קרייג צ'ארלס.
גרסאות מחודשות

לאורך השנים היו מספר ניסיונות ליצור גרסאות מחודשות לסדרה:
גרסה מחודשת תאילנדית הופקה בשנת 2014 על ידי ערוץ 7 התאילנדי.
גרסה מחודשת אינדונזית הופקה בין השנים 2017 ל-2019.
גרסה מחודשת סעודית הופקה בשנת 2019.
גרסה מחודשת יפנית הופקה ב-2023 על ידי אמזון פריים וידאו.
הערות שוליים

↑  "Episode Guide". keshiheads.co.uk. אורכב מ-המקור ב-2 באפריל 2018. נבדק ב-24 במרץ 2017. {{cite web}}:  (עזרה)
↑  "Cool Japan: Why Japanese remakes are so popular on American TV, and where we're getting it wrong". אורכב מ-המקור ב-15 בספטמבר 2008. {{cite web}}:  (עזרה)
↑  هي, مجلة (25 בנובמבר 2017). الرياض تستعد لاقامة مشروع بناء قلعة الحصن "تاكيشي". مجلة هي (בערבית). נבדק ב-15 במאי 2021. {{cite news}}:  (עזרה)
↑  انطلاق برنامج الحصن السعودي للمسابقات والترفيه. النهضة نيوز (בערבית). 26 בספטמבר 2019. נבדק ב-15 במאי 2021. {{cite web}}:  (עזרה)
↑  Tartaglione, Nancy (30 במרץ 2022). "Prime Video To Reboot 'Takeshi's Castle', Sets Japanese Adaptation Of 'Modern Love'". Deadline Hollywood. {{cite web}}:  (עזרה)
↑  "谷隼人、復活『風雲！たけし城』で34年ぶり攻撃隊長「行けぇ！」 木村昴とダブル隊長". ENCOUNT (ביפנית). 25 ינו' 2023. נבדק ב-2 באפריל 2023. {{cite web}}:  (עזרה)
יש חיה כזאת

| --- | --- |
 
 סוגה:  פעולה   קומדיה   פנטזיה
 יוצר:  Studio Trigger

 מאנגה
 יוצר:  Asano
 מאייר:  Asano
 הוצאה:  Shueisha
 התפרסם לראשונה במגזין:  Tonari no Young Jump
 קהל יעד:  סיינן
 תקופת הפרסום המקורית:  29 במאי 2020 – 9 בספטמבר 2022

 אנימה
 אורך פרק:  24 דקות
 במאי:  יו יושינרי
 תסריטאי:  קזוקי נקשימה
 אולפני אנימציה:  Trigger
 רשת שידור:  Fuji TV
 תקופת שידור מקורית:  8 באפריל 2020 – 24 ביוני 2020
 מספר העונות:  1
 מספר הפרקים:  12

 רומן: BNA ZERO Massara ni Narenai Kemono-tachi
 יוצר:  Nekise Ise
 מאייר:  TRIGGER
 הוצאה:  Shueisha
 תקופת הפרסום המקורית:  23 באפריל 2020
יש חיה כזאת (ביפנית: BNA ビー・エヌ・エー; בהפבורן: Bī Enu Ē; באנגלית: BNA- Brand New Animal) ידועה על ידי נטפליקס בראשי התיבות BNA, היא סדרת אנימה אשר הופקה על ידי Studio Trigger ובוימה על ידי יו יושינרי. ששת הפרקים הראשנים של הסדרה הוצגו בבכורה בנטפליקס ביפן במרץ 2020; שישה פרקים נוספים הוצגו בבכורה בחודש מאי באותה השנה. הסדרה שודרה גם בתחנת הטלוויזיה Fuji TV מאפריל עד יוני 2020.
עלילה

הסדרה מתרחשת בעולם שבו בני האדם חיים יחד עם ענף של האנושות בשם אנשי חיות, המתמודדים עם רדיפה בשל יכולתם להפוך לחיות דמויי אדם באמצעות תכונה ב-DNA הנקראת "גורם חיה". הסדרה מתמקדת במיצ'ירו קגמורי, נערה צעירה שהפכה לפתע לטנוקי לאחר שחברתה הטובה ביותר, נזונה היווטאשי, נחטפה בעקבות עירוי דם. מיצ'ירו ברחה לחפש מקלט באנימה-סיטי, מקלט שנעשה עבור אנשי החיות, ופוגשת את איש-הזאב המסתורית שירו אוגאמי שעובד עבור ראש העיר, ברבלט רוזה. השניים פועלים לחקירת נסיבות השינוי של מיצ'ירו תוך שמירה על השלום באנימה-סיטי, רק כדי לבדוק קונספירציה המערבת את חברת התרופות סילבסטה-מרכז מחקר רפואי יוקרתי-שעובדיו המרושעים היו אחראים בטעות להענקת הדם ששימש בשינוי של מיצ'ירו יחד עם השינוי של נזונה. חברת סילבסטה הציבה בעיר כנסייה בשם "כנסיית הזאב הכסוף" כדי לכנות את עצמה כאלוהית השומרת של אנשי החיות הידועה בשם הזאב הכסוף. אבל מיצ'ירו מגלה שהזאב הכסוף האמיתי הוא שירו, שנאלץ לחשוף את כוחו האמיתי בהתמודדות עם חוקר הסילבסטה, שעבר מוטציה למפלצת מטורפת בעקבות מעצרו.
מיצ'ירו מגלה ששירו הוא בן אלמוות שהשיג את כוחותיו כשורד היחיד של נירווסיל, עיר של אנשי חיות שנהרסה לפני אלפי שנים על ידי בני אדם, חושף שאנשי החיות של נירווסיל היו למעשה קורבנות של תופעה הנגרמת על ידי מתח הנקראת "תסמונת נירווסיל" שגרם להם להרוג אחד את השני לפני שחוסלו על ידי בני האדם. אלן גם מסביר שהוא פותר את הבעיה עם נזונה בכך שהוא הופך להיות הזאב הכסוף כדי להפחית את הלחץ בזמן שהוא פיתח תרופה כדי להפוך אנשי חיות לבני אדם אם הם משתגעים. אך התוכנית האמיתית של אלן היא לגרום לתסמונת נירווסיל להתחיל שוב, לאחר שנזונה נחשפה על הבמה תוך שהוא חושף את עצמו להיות חיה משושלת דם טהור. השניים גם לומדים כי התרופה לתסמונת נירווסיל היא הדם של מיצ'ירו ונזונה, המונעת את המשבר עם קבלת מצבה של מיצ'ירו בזמן שהיא נשארת באנימה-סיטי כדי לעזור לשירו להגן על העיר.
פרקים > עונה 1

| מספר הפרק | שם הפרק באנגלית | שם הפרק בעברית | תאריך שידור מקורי יפן |
| --- | --- | --- | --- |
| 1 | Runaway Raccoon | רקון במנוסה | 21 במרץ 2020 |
| 2 | Rabbit Town | עיר הארנבים | 21 במרץ 2020 |
| 3 | Rhino Melancholy | דכדוך קרנפי | 21 במרץ 2020 |
| 4 | Dolphin Daydream | חלום בהקיץ של דולפין | 21 במרץ 2020 |
| 5 | Greedy Bears | דובים חמדניים | 21 במרץ 2020 |
| 6 | Fox Waltz | ואלס עם שועלים | 21 במרץ 2020 |
| 7 | Easy Albatross | אלבטרוס קליל | 6 במאי 2020 |
| 8 | The Mole Rat Speaks | החולד מדבר | 6 במאי 2020 |
| 9 | Human Scapegoat | שעיר לעזאזל אנושי | 6 במאי 2020 |
| 10 | Rabid Wolf | זאב חולני | 6 במאי 2020 |
| 11 | A Beastly Feast | סעודה מפלצתית | 6 במאי 2020 |
| 12 | Anima-City | אנימה-סיטי | 6 במאי 2020 |
הערות שוליים

1 2 3  Ashcraft, Brian (10 באפריל 2020). "Your Autumn 2020 Anime Guide". Kotaku. נבדק ב-5 בספטמבר 2020. {{cite web}}:  (עזרה)
1 2 3 4  "Yoh Yoshinari, Trigger's BNA: Brand New Animal Anime Reveals Cast, Visual, Story, April 2020 Debut". Anime News Network. 9 בדצמבר 2019. נבדק ב-9 בדצמבר 2019. {{cite web}}:  (עזרה)
1 2  "Trigger's BNA: Brand New Animal Anime Reveals More Cast, Staff, Netflix Streaming in 1st Promo Video". Anime News Network. 22 בינואר 2020. נבדק ב-22 בינואר 2020. {{cite web}}:  (עזרה)
1 2 3 4 5  "Yoh Yoshinari, Trigger's BNA: Brand New Animal Anime Reveals More Cast, March 21 Premiere on Netflix". Anime News Network. 10 במרץ 2020. נבדק ב-10 במרץ 2020. {{cite web}}:  (עזרה)
↑  "BNA: Brand New Animal Anime Casts Ami Maeshima". Anime News Network. 22 באפריל 2020. נבדק ב-23 באפריל 2020. {{cite web}}:  (עזרה)
↑  "BNA: Brand New Animal Anime Casts Megumi Han". Anime News Network. 30 באפריל 2020. נבדק ב-30 באפריל 2020. {{cite web}}:  (עזרה)
↑  "BNA: Brand New Animal Anime Casts Takehito Koyasu". Anime News Network. 6 במאי 2020. נבדק ב-6 במאי 2020. {{cite web}}:  (עזרה)
↑  "BNA: Brand New Animal Anime Casts Daisuke Namikawa". Anime News Network. 13 במאי 2020. נבדק ב-13 במאי 2020. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יש חיה כזאת".
HeartCatch PreCure!

| --- | --- |
  עטיפת ה-DVD של הסדרה
הָאטוֹקְיָטְצִ'י פּוּרִיקְיוּאַה!
 סוגה:  מאהו שוג'ו
 יוצר:  איזומי טודו

 אנימה
 אורך פרק:  23 דקות
 במאי:  טאטסיואה נגמינה
 אולפני אנימציה:  Bandai, טואי אנימציה
 רשת שידור:  TV Asahi, יפן
 תקופת שידור מקורית:  7 בפברואר 2010 – 30 בינואר 2011
 מספר העונות:  1

 מאנגה
 יוצר:  Futago Kamikita
 הוצאה:  Nakayoshi
 התפרסם לראשונה במגזין:  Kodansha
 קהל יעד:  שוג'ו
 תקופת הפרסום המקורית:  מרץ 2010 – פברואר 2011
HeartCatch PreCure! (ביפנית: ハートキャッチプリキュア!; בתעתיק לעברית: הָאטוֹקְיָטְצִ'י פּוּרִיקְיוּאַה!) היא סדרת אנימה יפנית מונפשת מז'אנר מאהו שוג'ו והסדרה השביעית בסדרת הזיכיון של Pretty Cure שנוצרה על ידי איזומי טודו, המציג את הדור החמישי של ה-Cures.[דרושה הבהרה] הסדרה הופקה על ידי טואי אנימציה וחברת הצעצועים Bandai, בוימה על ידי טאטסיואה נגמינה ונכתבה על ידי טאקאשי יאמדה. עיצוב הדמויות נעשה על ידי יושיהיקו אומקושי. הסדרה עלתה לשידור ב-7 בפברואר 2010 והסתיימה ב-30 בינואר 2011. HeartCatch PreCure! מהווה סדרת המשך לסדרה Fresh Pretty Cure. סדרה חדשה בשם Suite Precure עקבה אחריה.
לסדרה יש שני נושאים עיקריים. אחד מהן היא אופנה, והשנייה היא שפת הפרחים שכל פרק מרמז עליה. נושא הסדרה קשור בו-זמנית גם לפרחים וגם לטבע, תוך כדי שהם מובלטים בשמותיהם של הדמויות והחפצים, וגם בנושאי הפרקים.
עלילה

לכל אדם משויך פרח לב, שהוא מחובר לעץ-לב גדול אשר שומר על כולם. אלו שמגינות על העץ הן הגיבורות בסדרה, תוך כדי שהן מגינות מפני שליחי המדבר, אשר מנסים להפוך את העולם למדבר. אחת מהן, Cure Moonlight, הובסה בקרב ועץ הלבבות איבד מפרחיו. לאחר מכן היא שולחת שני פיות, בשמות סיפרה וקופרט, בכדי להחליף אותה בתור הCure הראשית. הן מוצאות נערה בשם טצ'ובומי הנשאקי, נערה ביישנית וחובבת פרחים אשר רק עברה לגור שם, ונותנות לה את הזכות להפוך לCure Blossom. חברה אחרת של טצ'ובומי, בשם אריקה קורומי, אשר לאחר מכן הופכת להיות מזוהת עם Cure Marine, מתאגדת עם טצ'ובומי והן נלחמות ביחד נגד שליחי המדבר שמנסים להפוך אנשים למפלצות הידועות כמדבריות. כשהן מביסות את המפלצות האלו, הן מקבלות זרעי לבבות אשר נותנות לעץ הלבבות להיות שוב בריא.
הפקה > אנימה

האנימה, בבימויו של טאטסיואה נגמינה ובהפקה של טואי אנימציה, שודרה ביפן בABC ובתחנות אחרות של ANN בין ה-7 בפברואר 2010 ל-30 בינואר 2011. האנימה משתמשת בשלושה סוגים של מוזיקת רקע. מוזיקת הפתיחה באנימה היא !Alright! HeartCatch PreCure שנכתב על איה איקדה. מוזיקת הסגירה בין פרקים 1 ל24 קרויה HeartCatch Paradise שנכתב על ידי מאיו קודוו,,בתוך כדי שמוזיקת הסיום בין פרקים 25 ל49 נקראה Tommorow Song - Ashita no Uta ונכתבה גם כן על ידיו של מאיו קודוו.
הפקה > מאנגה

ערך מאנגה שנכתב על ידי פוטאגו קמיקיטה ופורסמה במגזין Kodansha של Nakayoshi הוצא לאור בין מרץ 2010 לפברואר 2011.
ביקורת

ביפן, סדרה זו היא סדרה ה-Pretty Cure הכי פופולרית וגם הסדרה הכי 'חשוכה', עם רמיזות לדרמה בין הדמויות הראשיות לרשעים. הצלחת הסדרה הביאה ליצירת כת מעריצים אשר תמכה ביצור הסדרה. מעצב הדמויות, יושיהיקו אומקושי, זכה בפרס מעצב הדמויות הטוב ביותר של טוקיו לשנת 2010 ופרס טוקיו 2011 להוגנות אנימה.
אנימה זה היה גם אחד מאלו שנבחרו לאנימה השנה לשנת 2010 של המגזין הבריטי Impact.
יחידת המתאבדים איסקאי

| --- | --- |

 מבוסס על:  חברי יחידת המתאבדים מאת רוברט קניגר, רוס אנדרו וג'ון אוסטרנדר
 שיר הנושא:  "Another World" בביצוע טומויאסו הוטיי
 סוגה:  איסקאי גיבורי-על
 כותבים:  טאפי נגאטסוקי אייג'י אומהארה
 בימוי:  ארי אוסדה
 מדבבים:  Anna Nagase (הארלי קווין) Chika Anzai (קטאנה) Shizuka Itō (מכשפת) Yōji Ueda (ראטקאצ'ר) הוצ'ו אוטסוקה (החושב) Taku Yashiro (ריק פלאג) Kujira (אמנדה וולר) Tarō Kiuchi (קילר קרוק) Reigo Yamaguchi (דדשוט) Yūichirō Umehara (הג'וקר) טאקהיטו קויאסו (פיסמייקר) Subaru Kimura (קינג שארק) Jun Fukushima Reina Ueda Mamiko Noto Jun Fukuyama 
 ארץ מקור:  יפן יפן
 שפות:  יפנית 
 מספר עונות:  1 
 מספר פרקים:  10 
 הפקה
 חברת הפקה:  Wit Studios
 הפצה:  Warner Bros. Japan
 מוזיקה:  קניצ'ירו סואהירו
 שידור
 רשת שידור:  ארצות הברית "Max" ו"הולו" יפן "Tokyo MX" ו-"BS11"
 תקופת שידור מקורית:  27 ביוני 2024 – 15 באוגוסט 2024 
 קישורים חיצוניים
 suicidesquad-isekai.com
 דף התוכנית ב-IMDb
 
יחידת המתאבדים איסקאי (ביפנית: 異世界スーサイド・スクワッド, בכתב הפבורן: Isekai Sūsaido Sukuaddo) היא סדרת אנימה המבוססת על דמויותיהם של חברי צוות יחידת המתאבדים מבית DC קומיקס. על הפקת הסדרה הופקדו "Wit Studio" ועל הפצתה אחראית השלוחה היפנית של אולפני האחים וורנר. את הסדרה ביים הבמאי ארי אוסדה על פי תסריט מאת טאפיי נאגטסוקי ואייג'י אומהארה, על עיצוב הדמויות הופקד האנימטור נאוטו הוסודה, על בסיס אמנות הקונספט של המנגקאית אקירה אמאנו, ועל הלחנת המוזיקה הופקד המלחין קניצ'ירו סואהירו.
הסדרה עלתה לשידור בארצות הברית ב-27 ביוני 2024 בשירותי הזרמת המדיה "Max" ו"הולו", וביפן ב-6 ביולי 2024 בערוצי "Tokyo MX" ו-"BS11". נעימת הנושא הפותחת היא "Another World" בביצוע טומויאסו הוטיי, בעוד שנעימת הנושא המסיימת הוא "Go-Getters" בביצוע מורי קליופה.
תקציר העלילה

לאחר שחברי יחידת המתאבדים מגיעים לעולם אחר שנשלט על ידי קסמים ומפלצות, עליהם לשתף פעולה בינם לבין עצמם ועם בעלי ברית חדשים במטרה למצוא דרך לשוב לעולמם בתוך 72 שעות לפני שפצצות-הננו שלהם יתפוצצו.
צוות המדבבים והדמויות > דיבוב יפני

אנה נאגאסה – ד"ר הארלין קווינזל / הארלי קווין
יואיצ'ירו אומהרה –הג'וקר
רייגו ימאגוצ'י – פלויד לוטון / דדשוט
טקהיטו קויאסו – כריסטופר סמית' / פיסמייקר
יוני פוקויאמה – בזיל קרלו / פני-חימר
סובארו קימורה – נאנאווה / קינג שארק
טאקו יאשירו – ריק פלאג
קוג'ירה בתור אמנדה וולר
צ'יקה אנזאי – טאטסו ימאשירו / קטאנה
ריינה אודה – פיונה
מאמיקו נוטו – אלדורה
יוני פוקושימה – ססיל
הערות שוליים

↑  Motamayor, Rafael (July 3, 2023). "Suicide Squad Isekai Anime Series Announced by Warner Bros. Japan and WIT Studio". IGN. Retrieved June 14, 2024.
↑  Peters, Jay (July 3, 2023). "Suicide Squad is getting an anime adaptation". The Verge. Retrieved June 14, 2024.
↑  Cayanan, Joanna (July 4, 2023). "Warner Bros. Japan, WIT Studio Unveil Original Anime Series Suicide Squad ISEKAI Based on DC Characters". Anime News Network. Retrieved June 14, 2024.
↑  Peters, Megan (July 3, 2023). "New Suicide Squad TV Series Announced". ComicBook.com. Paramount Global. Retrieved June 14, 2024.
↑  Mateo, Alex (June 10, 2024). "Suicide Squad Isekai Anime Premieres in U.S. With 3 Episodes on June 27 on Max, Hulu". Anime News Network. Retrieved June 14, 2024.
↑  Hodgkins, Crystalyn (June 6, 2024). "Suicide Squad Isekai Anime Reveals July 5 Debut in New Video". Anime News Network. Retrieved June 14, 2024.
↑  Hodgkins, Crystalyn (December 1, 2023). "Suicide Squad Isekai Anime Reveals Main Cast in New Trailer". Anime News Network. Retrieved June 14, 2024.
↑  Cayanan, Joanna (March 14, 2024). "Suicide Squad Isekai Anime's 3rd Trailer Video Previews Ending Song". Anime News Network. Retrieved June 14, 2024.
↑  Pineda, Rafael Antonio (February 8, 2024). "Suicide Squad Isekai Anime Reveals More Cast Members". Anime News Network. Retrieved June 14, 2024.